IVL พุ่งเกือบ 5% นิวไฮรอบ 1 เดือน โบรกฯเชียร์ซื้อเป้า 69.25 บ.-อัพประมาณการกำไรปี 61-63
IVL พุ่งเกือบ 5% นิวไฮรอบ 1 เดือน โบรกฯเชียร์ซื้อเป้า 69.25 บ. อัพประมาณการกำไรปี 61-63 ล่าสุด ณ เวลา 15.52 น. อยู่ที่ 50.50 บาท บวก 2.25 บาท หรือ 4.66% สูงสุดที่ 50.75 บาท ต่ำสุดที่ 48.50 บาท ด้วยมูลค่าซื้อขาย 2.39 พันล้านบาท
25 ก.พ. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 15.52 น. อยู่ที่ 50.50 บาท บวก 2.25 บาท หรือ 4.66% สูงสุดที่ 50.75 บาท ต่ำสุดที่ 48.50 บาท ด้วยมูลค่าซื้อขาย 2.39 พันล้านบาท

ทั้งนี้ ราคาหุ้น IVL ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 53.50 บาท เมื่อวันที่ 11 ม.ค.2562
ด้าน บล.กสิกรไทย ระบุในบทวิเคราะห์ แนะนำ “ซื้อ” IVL ด้วยราคาเป้าหมายที่ 69.25 บาท โดยผู้บริหารยังมั่นใจว่ากำไรปี 2562 จะเติบโตต่อเนื่องเมื่อเทียบจากปีก่อน จากโอกาสที่ EBITDA/ตัน และปริมาณการขายจะปรับสูงขึ้น จึงปรับเพิ่มประมาณการกำไรปี 61-63 ขึ้น 21-28% เป็น 3.03 หมื่นล้านบาท/3.14 หมื่นล้านบาท/3.45 หมื่นล้านบาท ขณะเดียวกัน IVL คือหุ้นกลุ่มปิโตรเคมีเพียงบริษัทเดียวที่วิเคราะห์อยู่ที่มีกำไรอยู่ในทิศทางขาขึ้นในช่วงปี 61-63